LH Fund ออกกองทุนใหม่ รับเมกะเทรนด์ ถึง 28 มี.ค. นี้
LH Fund ออกกองทุนใหม่ รับเมกะเทรนด์แห่งอนาคต ถึง 28 มี.ค. นี้
27 มี.ค. 2561

นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุน แลนด์ แอนด์ เฮ้าส์ จำกัด หรือ บลจ.แอล เอช ฟันด์ กล่าวว่า ปัจจุบันภาคธุรกิจได้นำเทคโนโลยีดิจิตอลที่พัฒนาขึ้นเพื่อช่วยให้การทำธุรกิจง่ายขึ้นและทำให้ การแข่งขันในตลาดเพิ่มสูงขึ้นเนื่องจากการเข้าถึงสินค้าและบริการของผู้บริโภคสามารถทำได้ง่ายและมีหลากหลายช่องทางในทางกลับกันผู้ขายสินค้าและบริการก็สามารถเข้าถึงลูกค้าได้ง่ายขึ้น กว้างขึ้น และตรงกลุ่มมากขึ้น นอกจากนี้ระบบ Big data ยังมีส่วนช่วยในการจัดการคลังสินค้าของร้านค้าต่างๆให้มีประสิทธิภาพมากขึ้นด้วย
โดยในแง่ของผู้บริโภคเทคโนโลยีดิจิตอลได้เข้ามาเปลี่ยนแปลงรูปแบบการใช้ชีวิตประจำวันของเรามาก ไม่ว่าจะเป็นในเรื่องของการซื้อสินค้าและบริการ รวมไปถึงธุรกรรมทางการเงิน ที่มีการทำธุรกรรมบนช่องทางออนไลน์มากขึ้น การที่เราเข้าสู่ยุคที่ทุกคนต้องการรักษาสุขภาพให้ดีอยู่เสมอ เทคโนโลยีดิจิตอลก็ได้เข้ามามีผลกระทบอย่างมากต่อรูปแบบการออกกำลังกายและการรับประทานอาหาร กล่าวคือ ผู้คนเริ่มมีการใช้อุปกรณ์ดิจิตอล เช่น smart watch หรือ application ต่างๆ เพื่อติดตามกิจกรรมที่เกิดขึ้นในระหว่างวันของตนเอง
สำหรับจากปัจจัยดังกล่าวจึงมองเป็นโอกาสดีของผู้ลงทุนที่จะกระจายการลงทุนในหลักทรัพย์แห่งอนาคต บริษัทจึงเปิดตัวกองทุนเปิดแอล เอช ดิจิตอล อีโคโนมี หรือ LH DIGITAL ECONOMY FUND (LHDIGITAL) โดยเป็นกองทุน Feeder Fund ลงทุนในกองทุน AXA World Funds-Framlington Digital Economy ซึ่งเป็นกองทุนหลักโดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิ ซึ่งบริหารการลงทุนโดย AXA Funds Management S.A. กลยุทธ์ในการลงทุนจะเน้นลงทุนในบริษัทที่เป็นส่วนประกอบสำคัญของประสบการณ์การบริโภคออนไลน์ ได้แก่
1) ธุรกิจที่เกี่ยวข้องกับการค้นหาสินค้าและบริการ เช่น การทำการตลาดและโฆษณาออนไลน์ การค้นหาทางออนไลน์ และ social media
2) ธุรกิจที่เกี่ยวข้องกับการตัดสินใจ และแอปพลิเคชั่นบนมือถือ
3) ธุรกิจที่เกี่ยวข้องกับการส่งมอบ เช่น บริษัทที่เกี่ยวกับการชำระเงินและการขนส่ง
4) ธุรกิจที่เกี่ยวข้องกับ Digital data and Enablers โดยทั้งหมดนี้ล้วนเป็นซัพพลายเออร์ที่สำคัญด้านเทคโนโลยีที่ช่วยในการเปลี่ยนถ่ายไปยังยุคดิจิตอลของภาคธุรกิจ
“ LHDIGITAL จะเสนอขายครั้งแรก 21-28 มีนาคม 2561 โดยมีมูลค่าโครงการ 1,000 ล้านบาท กำหนดเงินลงทุนครั้งแรกและครั้งถัดไปขั้นต่ำ 5,000 บาท ซึ่งผู้ลงทุนสามารถเลือกรับผลประโยชน์ได้ 3 รูปแบบ คือ ชนิดสะสมมูลค่า (LHDIGITAL-A)  ชนิดจ่ายเงินปันผล (LHDIGITAL-D)  และชนิดขายคืนหน่วยลงทุนอัตโนมัติ (LHDIGITAL-R) 
สำหรับเรื่องการป้องกันความเสี่ยงจากอัตราแลกเปลี่ยนเป็นไปตามดุลยพินิจของผู้จัดการกองทุน ทั้งนี้หากผู้ลงทุนต้องการสอบถามข้อมูลเพิ่มเติมหรือขอรับหนังสือชี้ชวนการลงทุนได้ที่ LH Fund โทร  0 2286 3484 ต่อ 211-214 หรือ  www.lhfund.co.th  หรือสอบถามข้อมูลได้ที่ LH Bank ทุกสาขา โทร 0 2359 0000 หรือตัวแทนขาย”นายมนรัฐ กล่าว